คณะเภสัชศาสตร์ มหาวิทยาลัยศรีนครินทรวิโรฒ - วิกิพีเดีย

# คณะเภสัชศาสตร์ มหาวิทยาลัยศรีนครินทรวิโรฒ

### จากวิกิพีเดีย สารานุกรมเสรี

เภสัชศรีนครินทรวิโรฒ

ชื่อไทย | คณะเภสัชศาสตร์ มหาวิทยาลัยศรีนครินทรวิโรฒ
ชื่ออังกฤษ | Faculty of Pharmacy, Srinakharinwirot University
คำขวัญ | "คุณค่าของยาอยู่ที่การพัฒนาความรู้คู่เภสัชกร"
ผู้ก่อตั้ง | เภสัชกรหญิงผู้ช่วยศาสตราจารย์ ดร.ชวนี ทองโรจน์
วันที่ก่อตั้ง | 25 มกราคม พ.ศ. 2539
ความร่วมมือกับหน่วยงานอื่น | องค์การเภสัชกรรม มหาวิทยาลัยแห่งนอตติงแฮม
คณบดี | ผศ.ดร.อรลักษณา แพรัตกุล
วารสารคณะ | ศรีนครินทรวิโรฒเภสัชสาร
หน่วยงานที่มีชื่อเสียง | โครงงานวิจัยทางเภสัชศาสตร์
ชื่อสถานปฏิบัติการชุมชน | รพ.องครักษ์
ที่อยู่ | เลขที่ 63 หมู่ที่ 7 ถนน รังสิต-นครนายก อำเภอองครักษ์ จังหวัดนครนายก 26120
โทรศัพท์ | 0-3739-5094-5
โทรสาร | 0-3739-5096
เว็บไซต์ | pharm.swu.ac.th

คณะเภสัชศาสตร์ มหาวิทยาลัยศรีนครินทรวิโรฒ (อังกฤษ: Faculty of Pharmacy, Srinakharinwirot University) เป็นสถาบันการศึกษาเภสัชศาสตร์ลำดับที่ 9 และเป็นส่วนหนึ่งของโครงการพัฒนามหาวิทยาลัยศรีนครินทรวิโรฒ องครักษ์ จังหวัดนครนายก ได้รับอนุมัติให้ดำเนินการจากคณะรัฐมนตรี เมื่อวันที่ 19 กุมภาพันธ์ พ.ศ. 2535

## [แก้] สาขาวิชา

- ชีวเภสัชศาสตร์เป็นการศึกษาพื้นฐานสำหรับวิชาชีพเภสัชกกรมและวิทยาศาสตร์การแพทย์ เช่น

1. ชีวเคมี
2. กายวิภาคศาสตร์และสรีรวิทยา
3. เภสัชวิทยา
4. พิษวิทยา
5. จุลชีววิทยา
6. พยาธิวิทยา

- เทคโนโลยีเภสัชกรรม

เป็นการศึกษาวิทยาการและเทคโนโลยีการผลิตยาในรูปแบบต่างๆ ซึ่งสำคัญต่ออุตสาหกรรมการผลิตยาในประเทศไทย เตรียมความพร้อมเพื่อการทำงานในอุตสาหกรรมยา นอกจากนี้นิสิตยังมีโอกาสได้เรียนรู้ศาสตร์แห่งเครื่องสำอางซึ่งกำลังเป็นที่นิยมในขณะนี้ด้วย

- เภสัชเคมีและเภสัชเวท

เป็นการศึกษาเกี่ยวกับความสัมพันธ์ระหว่างโครงสร้างทางเคมีของยากับฤทธิ์ทางเภสัชวิทยาและพิษวิทยาของยา การวิเคราะห์และควบคุมคุณภาพผลิตภัณฑ์ยา การศึกษาและวิจัยเกี่ยวกับสมุนไพรซึ่งกำลังเป็นที่นิยม ทั้งที่นำมาใช้ทางการแพทย์และผลิตภัณฑ์เครื่องสำอาง

- เภสัชกรรมคลินิกและเภสัชกรรมสังคม

นิสิตจะได้เรียนรู้การใช้ยาที่เหมาะสมในโรคต่าง ๆ ทั้งยังได้ฝึกทักษะการประเมินปัญหาที่เกิดจากการใช้ยา แนวทางการแก้ไขและป้องกันปัญหานั้น ๆ รวมถึงการศึกษาเกี่ยวกับการบริหารจัดการระบบยา การคุ้มครองผู้บริโภค และระบบธุรกิจทางยาด้วย

## [แก้] หลักสูตร

### [แก้] ปรญญาตรี

เป็นหลักสูตร 5 ปี ซึ่งเตรียมนิสิตให้มีความรู้และทักษะที่สามารถปฏิบัติงานในฐานะเภสัชกรได้ในทุกสาขา เช่น

- การจ่ายยาและการดูแลผู้ป่วยในการใช้ยาอย่างเหมาะสมทั้งในสถานพยาบาลและร้านยา
- งานการผลิตและควบคุมคุณภาพยาในโรงงานยา
- งานการให้ข้อมูลทางยาแก่บุคลากรทางการแพทย์
- งานคุ้มครองผู้บริโภค เช่น สำนักงานสาธารณสุขจังหวัด และสำนักงานคณะกรรมการอาหารและยา เป็นต้น

ปัจจุบันคณะเภสัชศาสตร์รับนิสิตเข้าศึกษาประมาณ 80 คนต่อปี

### [แก้] เภสัชบริบาลศาสตรบัณฑิต (Doctor of Pharmacy)

- เหตุผลในการจัดตั้งหลักสูตร

1. ในปัจจุบันงานการบริบาลทางเภสัชกรรมมีความสำคัญต่อการเพิ่มบทบาทและความรับผิดชอบของเภสัชกรในการให้การดูแลผู้ป่วยในด้านการใช้ยาให้ได้ประสิทธิภาพ มีความปลอดภัยและสะดวก ซึ่งถือเป็นความต้องการของผู้ป่วยและสังคมโดยรวม
2. ดังนั้นคณะเภสัชศาสตร์ มหาวิทยาลัยศรีนครินทรวิโรฒจึงได้จัดตั้งหลักสูตรเภสัชศาสตรบัณฑิต (บริบาลทางเภสัชกรรม) ระยะเวลาศึกษา 6 ปีขึ้น โดยมีฐานการสร้างหลักสูตรมาจากหลักสูตรเภสัชศาสตรบัณฑิต พ.ศ. 2539 สาขาเภสัชกรรมคลินิก เพื่อเน้นการผลิตเภสัชกรที่มีความรู้และความสามารถพร้อมแก่การปฏิบัติงานบริบาลทางเภสัชกรรม
3. โดยมีการเพิ่มความรู้ทางคลินิก การวิเคราะห์และแก้ไขปัญหาเกี่ยวกับการใช้ยาอย่างเป็นระบบ และกระบวนการคิดตัดสินใจและการปฏิบัติงานร่วมกับสหสาขาวิชาชีพที่มีประสิทธิภาพ
4. โดยในหลักสูตรได้เน้นกระบวนการศึกษาด้วยตนเองเพื่อสร้างแนวคิดการศึกษาตลอดชีวิต อีกทั้งยังเน้นการฝึกปฏิบัติงานบริบาลทางเภสัชกรรมซึ่งมีตั้งแต่การศึกษาในชั้นปีที่ 5 และการฝึกปฏิบัติงานอย่างเข้มในปีการศึกษาที่ 6 อันจะเป็นการเพิ่มศักยภาพและความพร้อมในการดูแลผู้ป่วยของนิสิตก่อนจบการศึกษาเพื่อให้สอดคล้องกับความต้องการของผู้ป่วยและสังคม

- ปรัชญา

1. เภสัชกรผู้มีคุณธรรมความรู้
2. ควบคู่ยาดีมีคุณภาพมาตรฐาน
3. เพื่อการบริบาลทางเภสัชกรรม
4. นำไปสู่คุณภาพชีวิตที่ดีของประชาชน

- ปณิธาน

ผู้ที่สำเร็จการศึกษาตามหลักสูตรเภสัชศาสตรบัณฑิต (บริบาลทางเภสัชกรรม) จะเป็นเภสัชกรที่ดีมีความเพียบพร้อมทั้งด้านองค์ความรู้ทางยา การบริบาลผู้ป่วยด้วยการใช้ยา และจรรยาบรรณแห่งวิชาชีพเภสัชกรรม เป็นบุคลากรที่สามารถปฏิบัติงานด้านเภสัชกรรมพื้นฐาน โดยมุ่งเน้นการดูแลการใช้ยาของผู้ป่วยทั้งในสถานปฏิบัติการเภสัชกรรมชุมชนและสถานพยาบาล เพื่อให้เกิดประสิทธิภาพและมีความปลอดภัยสูงสุด สามารถเป็นที่พึ่งพาของประชาชนในการรักษาพยาบาล ป้องกันโรค และส่งเสริมสุขภาพอนามัย

- ระบบการศึกษา

1. การศึกษาในสองปีหลังของหลักสูตร (ปีที่ 5 และ 6)
2. สำหรับรายวิชาทั่วไป ระบบการศึกษาจะเป็นไปตามข้อบังคับของมหาวิทยาลัยศรีนครินทรวิโรฒ ว่าด้วยการศึกษาระดับปริญญาตรี พ.ศ. 2543
3. สำหรับรายวิชาการฝึกปฏิบัติงานบริบาลทางเภสัชกรรมจะแบ่งนิสิตออกเป็นกลุ่มหมุนเวียนกันเพื่อฝึกปฏิบัติงานในแต่ละรายวิชาในแหล่งฝึกที่ทางคณะจัดให้

| คณะเภสัชศาสตร์ มหาวิทยาลัยศรีนครินทรวิโรฒ เป็นบทความเกี่ยวกับ โรงเรียน วิทยาลัย มหาวิทยาลัย หรือ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คณะเภสัชศาสตร์ มหาวิทยาลัยศรีนครินทรวิโรฒ ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B9%80%E0%B8%A0%E0%B8%AA%E0%B8%B1%E0%B8%8A%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%A8%E0%B8%A3%E0%B8%B5%E0%B8%99%E0%B8%84%E0%B8%A3%E0%B8%B4%E0%B8%99%E0%B8%97%E0%B8%A3%E0%B8%A7%E0%B8%B4%E0%B9%82%E0%B8%A3%E0%B8%92.html".

หมวดหมู่: คณะเภสัชศาสตร์ | มหาวิทยาลัยศรีนครินทรวิโรฒ | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา